Τζούλια Καράρο

Η **Τζούλια Καράρο** (ιταλικά: Giulia Carraro, 25 Ιουλίου 1994, Βενετία) είναι Ιταλίδα διεθνής αθλήτρια πετοσφαίρισης, η οποία κατά την περίοδο 2024-25 αγωνίζεται στο πρωτάθλημσ της Α΄2 κατηγορίας Ιταλίας (2ο επίπεδο) με τη φανέλα της Ακαντέμια Σαντ' Άννα της Μεσσήνης στη θέση της πασαδόρου.

## Καριέρα
Η Τζούλια Καράρο ξεκίνησε την καριέρα της την περίοδο  2010-11 όταν εντάχθηκε στην Πουλ Πιάβε, που αγωνιζόταν στη Β΄1 κατηγορία (3ο επίπεδο). Την επόμενη περίοδο παρέμεινε στην ίδια κατηγορία, αγωνιζόμενη με τη δεύτερη ενδεκάδα της Βόλεϊ Μπέργκαμο, με την οποία είχε επίσης μερικές συμμετοχές στην πρώτη ομάδα που μετείχε στην Α΄1 κατηγορία. Την περίοδο 2012-13 ήταν μόνιμα στη Α΄1 αγωνιζόμενη με τη Φορλί της Μπολόνιας, αλλά την επόμενη επέστρεψε στη Β΄1 στην Βόλεϊ Πέζαρο.
Την περίοδο 2014-15 μετακόμισε στη Γερμανία για να αγωνιστεί με τη ΣΚ Πότσνταμ, στην πρώτη κατηγορία της Μπουντεσλίγκα, αλλά  επέστρεψε στην Ιταλία για το επόμενο πρωτάθλημα, όταν υπερασπίστηκε τα χρώματα της Λίου Τζο Μόντενας στην κορυφαία κατηγορία (Α΄1).
Την περίοδο 2016-17 αγωνίζεται για πρώτη φορά στην Α΄2 με την Έρμεα της Όλμπιας, και στη συνέχεια επανέρχεται στην Βόλεϊ Πέζαρο, που βρίσκεται πλέον στην Α΄1. Στη συνέχεια η Καράρο παραμένει μόνιμα στην Α΄1, το 2018-19 ξανά στην Βόλεϊ Μπέργκαμο το 2019-20 στη Σαβίνο ντελ Μπένε του Σκαντίτσι και το 2020-21 στην Προ Βικτόρια της Μόντσας, με την οποία κατέκτησε το Κύπελλο CEV, που ήταν και το πρώτο σημαντικό τρόπαιο της καριέρας της.

Την περίοδο 2021-22 η Τζούλια Καράρο μετακόμισε για δεύτερη φορά στο εξωτερικό, υπογράφοντας στην ισχυρή γαλλική Βολερό της πόλης Κανέ, με την οποία, και με προπονητή τον Λορέντσο Μιτσέλι κατέκτησε Πρωτάθλημα και Κύπελλο Γαλλίας, πετυχαίνοντας έτσι το πρώτο της νταμπλ. Παρά την επιτυχία της με τη Βολερό, το 2022 επιστρέφει στην πατρίδα της για την Μεγκαβόλεϊ της πόλης Βαλλεφόλια, και τον Δεκέμβριο του 2022 αποδέχεται την πρόταση του Ολυμπιακού Πειραιώς, όπου συνάντησε ξανά τον Λορέντσο Μιτσέλι, για να ενισχύσει τις ερυθρόλευκες στον Β΄ γύρο του Πρωταθλήματος Ελλάδας 2022-23. Με την ομάδα του Πειραιά η Καράρο κατέκτησε το Κύπελλο Ελλάδας 2024 και δύο φορές τη 2η θέση του Πρωταθλήματος Ελλάδας, στο οποίο κατά την περίοδο 2023-24 αναδείχθηκε Πολυτιμότερη Παίκτρια της 15ης αγωνιστικής ημέρας.
Μετά το τέλος του συμβολαίου της με τον Ολυμπιακό η Τζούλια Καράρο επέστρεψε στην πατρίδα της, για να αγωνιστεί με τα χρώματα της Ακαντέμια Σαντ' Άννα της Μεσσήνης της Σικελίας.

## Διεθνής καριέρα
Η Τζούλια Καράρο έχει συμμετοχές στις αναπτυξιακές ομάδες της Ιταλίας. Το 2011 κατέκτησε το Ασημένιο μετάλλιο στο Ευρωπαϊκό Πρωτάθλημα Κ-18 με την αντίστοιχη Εθνική Ιταλίας, και την επόμενη χρονιά το Χάλκινο μετάλλιο στο Ευρωπαϊκό Πρωτάθλημα με Κ-19.

## Διεθνείς τίτλοι - Διακρίσεις
**Ευρωπαϊκό πρωτάθλημα Κ-18**
* 2011  (Τουρκία)
**Ευρωπαϊκό πρωτάθλημα Κ-19**
* 2011  (Τουρκία)

## Συλλογικοί τίτλοι - Διακρίσεις
### Διεθνείς διοργανώσεις
** [[CEV Cup πετοσφαίρισης γυναικών|Κύπελλο CEV]]
*  2021 (Προ Βικτόρια Μόντσας)

=== Εθνικά Πρωταθλήματα ===
**1 Πρωτάθλημα Γαλλίας**
* 2021-22 (Βολερό Κανέ)

**Πρωτάθλημα Ελλάδας
* **2η Θέση**: 2022-23, 2023-24 (Ολυμπιακός Πειραιώς)

### Εθνικά Κύπελλα
**1 Κύπελλο Γαλλίας**
* 2021-22 (Βολερό Κανέ)

**1 [[Κύπελλο Ελλάδας πετοσφαίρισης γυναικών|Κύπελλο Ελλάδας]]**
* 2024 (Ολυμπιακός Πειραιώς)

## Ατομικές Διακρίσεις
* Κύπελλο Γαλλίας 2019: Καλύτερη πασαδόρος
* Πρωτάθλημα Ελλάδας 2023-24 Πολυτιμότερη Παίκτρια (MVP) 15ης αγωνιστικής 

## Παραπομπές


## Εξωτερικοί σύνδεσμοι - Πηγές
* Τζούλια Καράρο: Ατομικά στοιχεία - Διακρίσεις - Ομάδες καριέρας women.volleybox.net
* Τζούλια Καράρο - Ευρωπαϊκή παρουσία www-old.cev.eu
* Τζούλια Καράρο: Ατομικά στοιχεία www.fivb.org
* Τζούλια Καράρο: Ομάδες καριέρας - Φωτογραφίες www.legavolleyfemminile.it
* Ειδήσεις για την Τζούλια Καράρο www.ivolleymagazine.it  
* Τζούλια Καράρο: Ομάδες καριέρας www.legavolleyfemminile.it 

Κατηγορία:Ιταλοί πετοσφαιριστές
Κατηγορία:Πετοσφαιρίστριες ΟΣΦΠ